Mosetsana yo mmotlana mo go ba bararo bano e bong Shullamite a re: “Fa Airen a ne a na le dingwaga di le robongwe o ne a ntlhokomela jaaka e kete ke Mmè. Ke ne ke mmolelela mathata a me, mme ene o ne a nthuta go itlhatswetsa, go alola, jalo le jalo. Fa batsadi ba rona ba re leletsa, ka dinako tse dingwe ke ne ke leka go ba bolelela kafa ke ikutlwang ka teng mme ke ne ke sa kgone go itlhalosa sentle. Ga ke dumele gore ka metlha ba ne ba tlhaloganya se ke se buang. 15 Go ganediwa le gone ke kgwetlho mo tirong ya go rera dikgang tse di molemo tsa Bogosi. Jesu o ne a tlhagisa balatedi ba gagwe jaana go sa le pele: “Lo tla nna ba ba tlhoilweng ke ditšhaba tsotlhe ka ntlha ya leina la me.” (Mathaio 24:9) Fela jaaka Bakeresete ba bogologolo, balatedi ba ga Jesu gompieno ba ile ba tlhoiwa, ba ganediwa ba bo ba bogisiwa. (Ditiro 5:17, 18, 40; 2 Timotheo 3:12; Tshenolo 12:12, 17) Kwa dinageng dingwe, gone jaanong dipuso di ba thibetse. Le fa go ntse jalo, Bakeresete ba boammaaruri kwa dinageng tseo ba ikobela Modimo ka go tswelela pele ba rera dikgang tse di molemo tsa Bogosi. (Amose 3:8; Ditiro 5:29; 1 Petere 2:21) Ke eng se se dirang gore ba kgone go dira jalo, bone mmogo le Basupi ba bangwe botlhe mo lefatsheng lotlhe? Jehofa o ba naya maatla ka moya wa gagwe o o boitshepo.—Sekarea 4:6; Baefeso 3:16; 2 Timotheo 4:17.